
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 862 

17 Οκτωβρίου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός αποδοχών και εξόδων παράστασης Διοι¬ 


κητών ΙΚΑ, ΟΓΑ & ΤΕΒΕ . 1 

Τροποποίηση και συμπλήρωση της Γ2/3402/26.9.90 
απόφασης του Υπουργού Εθν. Παιδείας και θρη¬ 
σκευμάτων (Β' 623). 2 

Πραγματοποίηση ειδικών επιμορφωτικών προγραμμά¬ 
των, ευέλικτων μορφών επιμόρφωσης, για τους εκ¬ 
παιδευτικούς της Πρωτοβάθμιας και της Δευτερο¬ 
βάθμιας Εκπαίδευσης. 3 

Αναπροσαρμογή της τιμής του βασικού κομίστρου ζώ¬ 
νης α και του χιλιομετρικού συντελεστή X σε δρχ./ 
χιλ. των αστικών ΚΤΕΛ και αστικών γραμμών 

«ΡΟΔΑ*. 4 

Αναθεώρηση της τιμής εισιτηρίων και χιλιομετρικών 
συντελεστών κομίστρου στα λεωφορεία των Υπερα¬ 
στικών ΚΤΕΛ κ.λπ. 5 

Παράταση παραχώρησης Ακτών Ιαλυσού στο Δήμο Ια- 
λυσού από τον ΕΟΤ. 6 

Διορθώσεις σφαλμάτων 

Διόρθωση σφάλματος στη απόφαση τ. Υφ/γού Εσωτε¬ 
ρικών . 7 

Διόρθωση σφάλματος στη 2019951/2720/0023 από¬ 
φαση του Υπουργού Οικονομικών για τον καθορισμό 

επιτοκίων εντόκων γραμματίων . θ 

Διόρθωση σφάλματος στη 2026356/3648/0023 από¬ 
φαση του Υπουργού Οικονομικών για τον καθορισμό 
επιτοκίων έντοκων γραμματίων . 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 2063670/7711/0022 (1) 

Καθορισμός αποδοχών και εξόδων παράστασης Διοικητών 
ΙΚΑ, ΟΓΑ & ΤΕΒΕ. 

01 ΥΠΟΥΡΓΟΙ 
ΟΙΚΟΝΟΜΙΚΟΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του Ν. 2335/1995 (ΦΕΚ 
185/Α/95). 


2. Του άρθρου 2 παρ. 10 του Ν.Δ. 88/1973 «περί διοι- 
κήσεως και οργανώσεως των υπηρεσιών ΤΕΒΕ κ.λπ.*. 

3. Του άρθρου 40 του Ν. 849/1978. 

4. Τις διατάξεις του άρθρου 4 του Ν. 2303/95. 

5. Το γεγονός ότι με την απόφαση αυτή προκαλείται δα¬ 
πάνη 1.627.000 δρχ. για καθένα απά τα ΝΠΔΔ (ΙΚΑ, ΟΓΑ 
και ΤΕΒΕ) για το τρέχον έτος και 11.300.000 δρχ. για 
κάθε επόμενο έτος. Για το τρέχον έτος η δαπάνη θα καλυ¬ 
φθεί με αναμόρφωση του προϋπολογισμού του ΙΚΑ (ΚΑ 
0419) του ΟΓΑ (ΚΑ 0211) και του ΤΕΒΕ (ΚΑ 0211), αντί¬ 
στοιχα. 

6. Το αρ. Π.Δ. 372/14.9.95 (ΦΕΚ 201/Α/1995), απο¬ 
φασίζουμε: 

Καθορίζουμε τις αποδοχές των Διοικητών ΙΚΑ, ΟΓΑ και 
ΤΕΒΕ σε 750.000 δρχ. στον καθένα, τα δε έξοδα παρά¬ 
στασης του Διοικητή του ΙΚΑ σε 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 1995 
α υπουργοί 

ΟΚΟΝΟΜΚΟΝ ΕΡΓΑΣΙΑΣ λ ΚΟΜΟΜΚΟΝ 

ΑΣΦΑΛΙΣΕ» 

ΑΛΕΞ. ΠΑΠΑ&ΟΠΟΥΛΟΣ ΠΈΦ. ΤΖΟΥΜΑΚΑΣ 

-Φ- 

Αριθ. Γ2/7519 (2) 

Τροποποίηση και συμπλήρωση της Γ2/3402/26.9.90 

απόφασης του Υπουργού Εθν. Παιδείας και θρησκευ¬ 
μάτων (Β' 623). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις της παραγράφου 7 του άρθρου 111 (ΚΕ¬ 
ΦΑΛΑΙΟ ΙΘ') του Νόμου 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (Α' 101), και το 
γεγονός άτι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Τροποποιούμε και συμπληρώνουμε την αριθμ. Γ2/ 
3402/26.9.90 απόφαση του Υπουργού ΥΠΕΠΘ (Β' 623) 
«Περί μαθημάτων Β' και Γ τάξεων Τεχνικών - Επαγγελμα¬ 
τικών Λυκείων (ΤΕΛ) για αποφοίτους Γ ενικών Λυκείων» ως 
ακολούθως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τα διδασκόμενα μαθήματα και οι αντίστοιχες ώρες 
της εβδομαδιαίας διδασκαλίας τους στα παρακάτω τμή¬ 
ματα των ΤΕΛ για αποφοίτους Γενικών Λυκείων ορίζονται 
κατό τάξη, τομέα και τμήμα ως εξής: 


Β' ΤΑΞΗ ΤΟΜΕΑ ΚΟΙΝΩΝΙΚΟΝ ΥΠΗΡΕΣΙΩΝ 


ΜΑΘΗΜΑΤΑ 

ΤΜΗΜΑΤΑ 

1 2 3 

Ώρες την εβδομάδα 

Αρχές Ιατρικής 

3 


Στοιχεία Ηλεκτρισμού 

2 


Φαρμακογνωσία 1 

2 


Φαρμακευτική Χημεία 

4 


Νοσολογία 

3 


Διατροφή και θρεπτικά συστατικά 
Ανατομία και Φυσιολογία Ζωϊκών 

2 


και Φυτικών Οργανισμών 

2 


Φαρμακολογία 1 

5 


Ξένη Γλώσσα (Αγγλικά) 

2 


Αρχές Ιατρικής 

Ανατομία και Φυσιολογία Ζωικών 


3 

και Φυτικών Οργανισμών 


3 

Στοιχεία Νοσολογίας 

2 


Βιοχημεία - Μικροβιολογία 

Ποιοτική και Ποσοτική Αναλυτική 

2 


Χημεία 

2 


Χημεία Τροφίμων - Βιοτεχνολογία 

3 


Διατροφή - Τρόφιμα 

3 


Πρακτικές Ασκήσεις 

5 


Ξένη Γλώσσα (Αγγλικά) 

2 


Αρχές Ιατρικής 


3 

Μάλαξη 


2 

Υδροηλεκτροθεραπεία 

Βασικές Αρχές θεραπευτικών 

4 


Ασκήσεων 

Βασικές Αρχές θεραπευτικών Με- 

4 


θόδων 

4 


Στοιχεία ΠαθοφυοιολογΙας 

3 


Ανατομία - Φυσιολογία 

3 


Ξένη Γλώσσα (Αγγλικά) 

2 


Σύνολο ωρών μαθημάτων 

25 

25 25 


ΤΜΗΜΑΤΑ: 

1. Βοηθών Φαρμακείων 

2. Διαιτητικής 

3. Βοηθών Φυσικοθεραπείας 

Γ ΤΑΞΗ 

Στα τμήματα «Βοηθών Φαρμακείων» «Διαιτητικής» και 
«Βοηθών Φυσικοθεραπείας» του τομέα Κοινωνικών Υπη¬ 
ρεσιών, στο τμήμα «Τεχνικών Ηλεκτρονικών Υπολογι¬ 
στών* του Ηλεκτρονικού Τομέα και στα τμήματα «Υπαλλή¬ 
λων Επιχειρήσεων Μεταφορών* και «Εμπορικών Επιχειρή¬ 
σεων» προστίθεται το μάθημα «Ξένη γλώσσα (Αγγλικά)» 
με δύο (2) ώρες διδασκαλίας την εβδομάδα. 

Προστίθεται μία (1) ώρα διδασκαλίας την εβδομάδα στα 
παρακάτω μαθήματα κατά τομέα και τμήμα: 


ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ 
Τμήμα: Βοηθών Φαρμακείων 

1) Φαρμακολογία II 

2) Εργαστήριο 
Τμήμα: Διαιτητικής 

1) Ειδικές Δίαιτες - Διαιτολόγια ασθενών 

2) Μεταβολισμός - Παχυσαρκία - Άσκηση και Διατροφή 
Τμήμα: Βοηθών Φυσικοθεραπείας 

1) Στοιχεία ΠαθοφυοιολογΙας 

2) Πρακτική Φυσικοθεραπείας 

ΤΟΜΕΑΣ ΗΛΕΚΤΡΟΝΙΚΟΣ 
Τμήμα: Τεχνικών Ηλεκτρονικών Υπολογιστών 

1) Μικροϋπολογιστές - Λειτουργικά Συστήματα 

2) Εργαστήρια Τεχνολογίας Η/Υ 

ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ 
Τμήμα: Υπαλλήλων Επιχειρήσεων Μεταφορών 

1) Εισαγωγή στη Δημοσιότητα 

2) Μεταφορές 

Τμήμα: Εμπορικών Επιχειρήσεων 

1) Εισαγωγή στη Δημοσιότητα 

2) Τεχνική των Πωλήσεων 

2. Τα μαθήματα «Παιδιατρική και Λοιμώδη Νοσήματα» 
του Τμνήματος Νοσηλευτικής και «Ποσολογία II» του Τμή¬ 
ματος Χειριστών Ιατρικών Συσκευών της Γ τάξης του Το¬ 
μέα Κοινωνικών Υπηρεσιών των ΤΕΛ της παραγράφου ια) 
της αριθμ. Γ2/3402/26.9.90 (Β' 623) απόφασης Υπουρ¬ 
γού ΥΠΕΠΘ αντίστοιχα με τα μαθήματα «Διαιτητική» και 
«Ανατομία - Φυσιολογία II». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 1995 

0 ΥΠΟΥΡΓΟΣ 

ΓΈΩΡΠΟΣ ΠΑΠΑΝΔΡΕΟΥ 

-4- 

Αριθ. Γ2/7578 (3) 

Πραγματοποίηση ειδικών επιμορφωτικών προγραμμάτων, 
ευέλικτων μορφών επιμόρφωσης, για τους εκπαιδευτι¬ 
κούς της Πρωτοβάθμιας και της Δευτεροβάθμιας Εκ¬ 
παίδευσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 24, 28 και 29 του Ν. 1566/ 
85, του άρθρου 12 του Ν. 1824/88, του άρθρου 17 του Ν. 
2009/92 και του άρθρου 4 του Π.Δ. 250/92 (ΦΕΚ138Α'). 

2. Τις Γ2/6816/12,9.1995 και Γ2/6817/12.9.1995 
Υπουργικές Αποφάσεις, 

3. Την αρ. 203728/4115/0022 (ΦΕΚ 545/τ. Β7 
22.6.95) κοινή απόφαση των Υπουργών Παιδείας και Οι¬ 
κονομικών. 

4. Την Γ2/2322/29.3.95 Υπουργική Απόφαση. 

5. Την με αρ. 3/1995 πράξη του Παιδαγωγικού Ινστιτού¬ 
του. 

6. Το γεγονός ότι η προκαλουμένη δαπάνη από την πα¬ 
ρούσα απόφαση καλύπτεται από τις πιστώσεις που είναι 
γραμμένες στον Κρατικό προϋπολογισμό του Υπουργείου 
Εθνικής Παιδείας και θρησκευμάτων. 

7. Την με αρ. Η/5615α/1994 απόφαση του Πρωθυ¬ 
πουργού, για τον καθορισμό των αρμοδιοτήτων του Ανα- 

πληρωτή Υπουργού Εθνικής Παιδείας και θρησκευμάτων, 
αποφασίζουμε: 

Συμπληρώνουμε και τροποποιούμε την Γ2/2322/ 
29.3.95 Υπουργική Απόφαση, ως εξής: 

1. Ανατίθεται στην αρμόδια Ομάδα Εργασίας για την 
Επιμόρφωση των εκπαιδευτικών της Π/θμιας και της Δ/ 
θμιας Εκπ/σης του ΥΠΕΠΘ ο σχεδιασμός των ειδικών επι¬ 
μορφωτικών προγραμμάτων ευέλικτων μορφών για την 
επιμόρφωση των εκπαιδευτικών της Πρωτοβάθμιας και 
Δευτεροβάθμιας Εκπαίδευσης. 

2. Η υλοποίηση των ειδικών επιμορφωτικών προγραμ¬ 
μάτων ευέλικτων μορφών, ανατίθεται στα Περιφερειακά 
Επιμορφωτικά Κέντρα (ΠΕΚ) που γιρ το σκοπό αυτό: 

α) Διερευνούν τις ανάγκες της εκπαίδευσης και των εκ¬ 
παιδευτικών της περιοχής τους. 

β) Απευθύνουν ανοικτή πρόσκληση προς τους ενδιαφε¬ 
ρομένους επιμορφωτές για να συντάξουν και να υποβά¬ 
λουν επιμορφωτικά προγράμματα. Για κάθε επιμορφωτικό 
πρόγραμμα που θα υποβληθεί θα πρέπει να αναφέρονται: 
Ο τίτλος του, το περιεχόμενό του διαρθρωμένο σε ενότη¬ 
τες, η στοχοθεσία του, η μέθοδος εφαρμογής του, ο τό¬ 
πος που θα πραγματοποιηθεί, ο χρόνος και η διάρκειά του, 
ο τρόπος αξιολόγησής του, η περιγραφή του φακέλλου με 
το διδακτικό υλικό, οι επιμορφωτές κλπ. 

γ) Επιλέγουν τα επιμορφωτικά προγράμματα με βάση τα 
εξής κριτήρια: I) τη χρησιμότητά τους αν δηλαδή και κατά 
ποσό υπηρετούν τις ανάγκες της σχολικής πραγματικότη¬ 
τας και των εκπαιδευτικών II) την ακρίβεια και την πληρό- 
τητά τους, αν δηλαδή και κατά πόσο ανταποκρίνονται στις 
προδιαγραφές της θεματικής και της σύνταξης, όπως ορί¬ 
ζονται παραπάνω και III) τα τυπικά και ουσιαστικά προσό¬ 
ντα της επιμορφωτικής ομάδας, καθώς και την εμπειρία 
της στην εκτέλεση επιμορφωτικών προγραμμάτων. 

δ) Εκτυπώνουν και αποστέλλουν στα σχολεία τα επιμορ¬ 
φωτικά προγράμματα που έχουν επιλεγεί. 

ε) Πραγματοποιούν τα επιμορφωτικά προγράμματα 
στην Έδρα τους και τα εξακτινώνουν στις Έδρες νομών ή 
και άλλες πόλεις της περιοχής τους. 

Με πρόταση του Συντονιστικού Συμβουλίου του ΠΕΚ 
προς το ΥΠΕΠΘ και με απόφαση του Υπουργού Εθνικής 
Παιδείας και θρησκευμάτων ορίζονται ένας σχολικός Σύμ¬ 
βουλος από την Πρωτοβάθμια και ένας από τη Δευτερο¬ 
βάθμια Εκπαίδευση, ως συντονιστές της επιμορφωτικής 
δράσης του ΠΕΚ στο νομό με σκοπό να φροντίζουν την 
υλοποίηση των επιμορφωτικών προγραμμάτων. Σε περί¬ 
πτωση που δεν υπάρχουν σχολικοί σύμβουλοι, τότε προ- 
τείνονται από το Συντονιστικό Συμβούλιο του ΠΕΚ και ορί¬ 
ζονται με απόφαση του Υπουργού Εθνικής Παιδείας και 
θρησκευμάτων ως συντονιστές, προσοντούχοι εκπαιδευ¬ 
τικοί. Στους εκπαιδευτικούς αυτούς, ανάλογα και με τον 
αριθμό των επιμορφωτικών προγραμμάτων που αναλαμ¬ 
βάνουν να φροντίσουν, μειώνεται το διδακτικό τους ωρά¬ 
ριο. Οι συντονιστές λειτουργούν με αποκεντρωμένα όρ¬ 
γανα του ΠΕΚ με την καθοδήγησή του. Οι συντονισυές συ¬ 
νεργάζονται με τους προϊσταμένους Διευθύνσεως και 
Γ ραφείων και την Τοπική Αυτοδιοίκηση, βρίσκουν τους 
χώρους πραγματοποίησης των επιμορφωτικών προγραμ¬ 
μάτων και φροντίζουν για τον εξοπλισμό, τη θέρμανση και 
την καθαριότητα αυτών. Ακόμη αναλαμβάνουν την οργά¬ 
νωση αυτομορφωτικών δραστηριοτήτων. 

στ) Συγκεντρώνουν και επεξεργάζονται στοιχεία για την 
αξιολόγηση των επιμορφωτικών προγραμμάτων. 


3. Ανατίθεται στις Περιφερειακές Συντονιστικές Επι¬ 
τροπές Επιμόρφωσης ο συντονισμός της επιμορφωτικής 
δραστηριότητας των ΠΕΚ. 

4. Στα πλαίσια των επιμορφωτικών προγραμμάτων ευέ¬ 
λικτων μορφών επιμόρφωσης καθιερώνονται: η ημέρα 
επιμόρφωσης, η εν δοσχολική επιμόρφωση, η εξ αποστά- 
σεως επιμόρφωση και η εξακτίνωση των επιμορφωτικών 
προγραμμάτων στην περιφέρεια των ΠΕΚ. Τα επιμορφω¬ 
τικά αυτά προγράμματα θα αρχίσουν να εφαρμόζονται από 
1 ης Οκτωβρίου 1995 στις Έδρες των ΠΕΚ ή και σε άλλες 
πόλεις της περιφέρειας τους. Η διάρκειά τους θα είναι μέ¬ 
χρι 40 διδακτικές ώρες. Οι εκπαιδευτικοί παρακολουθούν 
τα προγράμματα αυτά εκτός του ωραρίου εργασίας τους, 
ενδοσχολικά, στην ημέρα επιμόρφωσης ή εξαποστάσεως. 
Κάθε πρόγραμμα μπορεί να επαναληφθεί εφόσον ζητηθεί 
από τους εκπαιδευτικούς. Επιμορφωτικά προγράμματα 
που δεν ζητούνται από δεκαπέντε τουλάχιστον εκπαιδευ¬ 
τικούς δεν πραγματοποιούνται. 

5. Στα ειδικά επιμορφωτικά προγράμματα ευέλικτων 
μορφών επιμόρφωσης καλούνται και μετέχουν εκπαιδευ¬ 
τικοί Πρωτοβάθμιας και Δευτεροβάθμιας Εκπαίδευσης 
όλων των κλάδων και ειδικοτήτων. 

6. Κάθε εκπαιδευτικός που επιθυμεί να παρακολουθή¬ 
σει τα επιμορφωτικά προγράμματα των ευέλικτων μορφών 
επιμόρφωσης μπορεί με αίτησή του να ζητήσει τη συμμε¬ 
τοχή του σε τρία το πολύ προγράμματα και μπορεί να κλη¬ 
θεί, κατά τη διάρκεια του διδακτικού έτους, να παρακο¬ 
λουθήσει ένα ή και δύο προγράμματα. Εφόσον οι αιτήσεις 
των ενδιαφερομένων να παρακολουθήσουν κάποιο συ¬ 
γκεκριμένο πρόγραμμα είναι περισσότερες από τις δυνα¬ 
τότητες ίου συγκεκριμένου προγράμματος γίνεται επι¬ 
λογή κατά την οποία προτεραιότητα έχουν οι εκπαιδευτι¬ 
κοί που έχουν προϋπηρεσία μέχρι και 30 χρόνια και δεν 
έχουν παρακολουθήσει κάποιο μορφή επιμόρφωσης 
(Μ.Δ.Δ.Ε, ΣΕΛΜΕ, ΣΕΛΔΕ, ΠΕΚ) την τελευταία πενταε¬ 
τία. Στις περιπτώσεις που δεν επαρκεί το κριτήριο αυτό 
διεξάγεται κλήρωση. 

7. Παράλληλα τα ΠΕΚ παράγουν και υλοποιούν και ει¬ 
δικά επιμορφωτικά ταχύρρυθμα προγράμματα ευέλικτων 
μορφών επιμόρφωσης μικρής διάρκειας που απευθύνο¬ 
νται στους εκπαιδευτικούς και στα στελέχη της εκπαίδευ¬ 
σης και είναι υποχρεωτικής μορφής. Για τα προγράμματα 
αυτά τα ΠΕΚ συνεργάζονται με το Παιδαγωγικό Ινστιτούτο 
και τις Διευθύνσεις Σπουδών Π/θμιας και Δ/θμιας Εκπ/ 
σης του ΥΠΕΠΘ. 

8. Τα επιμορφωτικά προγράμματα που περιέχουν εργα¬ 
στηριακές ασκήσεις μικροδιδασκαλίες ή πρακτική άσκηση 
στην τάξη, διεξάγονται με τη συμμετοχή ενός επιμορφωτή 
ανά οκτώ ως δέκα επιμορφούμενους. 

9. Στους εκπαιδευτικούς που παρακολουθούν προ¬ 
γράμματα επιμόρφωσης παρέχεται με δαπάνη του ΠΕΚ 
φάκελος με διδακτικά υλικό. 

10. Οι δαπάνες για τη μετακίνηση των επιμορφουμένων 
με ιδιωτικά αυτοκίνητα Δημοσίας Χρήσης, στα πλαίσια των 
ειδκών επιμοφωτικών προγραμμάτων, καλύπτονται από τα 
ΠΕΚ. Η έγκριση για τη μίσθωση ιδιωτικών αυτοκινήτων 
πραγματοποιείται σύμφωνα με τις ισχύουσες διατάξεις. 

11. Τα έξοδα για την προμήθεια των αναλώσιμων υλικών 
που απαιτούνται για τα τεχνολογικά και εργαστηριακά επι¬ 
μορφωτικά προγράμματα καλύπτονται από το ΠΕΚ. 

12. Τα ΠΕΚ καλύπτουν τις δαπάνες θέρμανσης, καθα¬ 
ριότητας κ.λπ. στις πόλεις που πραγματοποιούνται τα εξα- 
κτινωμένα προγράμματα. 

13. Η πραγματοποίση των παραπάνω επιμορφωτικών 
προγραμμάτων είναι πιλοτική και μετά τη λήξη τους ο 
Διευθυντής του ΠΕΚ συντάσσει έκθεση αξιολόγησης του 
κάθε προγράμματος με βάση τα δεδομένα που συγκέ¬ 
ντρωσε από τους επιμορφωτές και τους επιμορφου μέ¬ 
νους, την οποία υποβάλλει στον Υπουργό Εθνικής Παι¬ 
δείας και θρησκευμάτων και στο Παιδαγωγικό Ινστι¬ 
τούτο. 

14. Στους επιμορφωτές καταβάλλεται αποζημίωση για 
κάθε ώρα διδασκαλίας ενώ για όσους μετακινούνται θα 
καταβάλλονται οδοιπορικά και έξοδα παραμονής εκτός 
έδρας. 

15. Επιμορφωτές μπορεί να είναι και οι διευθυντές και 
οι Υποδιευθυντές των ΠΕΚ. 

16. Αποζημίωση καταβάλλεται στους καλούμενους και 
μετέχοντας στην επιμόρφωση εκπαιδευτικούς, όταν αυτή 
πραγματοποιείται εκτός του διδακτικού ωραρίου τους. 

Καλύπτονται επίσης και τα έξοδα μετακίνησής τους με 
τα συνήθη συγκοινωνιακά μέσα. Οι παραπάνω αποζημιώ¬ 
σεις και λοιπές δαπάνες καθορίζονται με την αρ. 2037283/ 
4115/0022 (ΦΕΚ 545/22.6.1995) κοινή απόφαση των 
Υπουργών Εθνικής Παιδείας και Οικονομικών. 

17. Η παρούσα ισχύει από 1.10,95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 1995 

Ο ΛΝΛΠΛ. ΥΠΟΥΡΓΟΣ 

Φ. ΠΕΤΧΑΛΝΙΚΟΣ 

-*- 

Αριθ. Α-29835/762 (4) 

Αναπροσαρμογή της τιμής του βασικού κομίστρου ζώνης α 

και του χιλιομετρικού συντελεστή X σε δρχ./χιλ. των 

αστικών ΚΤΕΛ και αστικών γραμμών «ΡΟΔΑ». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των άρθρων 23 και 29 του Ν.Δ. 102/ 
1973 «περί οργανώσεως των δια λεωφορείων αυτοκινή¬ 
των εκτελουμένων δημοσίων επιβατικών συγκοινωνιών». 

2. Τη με αριθμό 35653/1968/23.10.1987 απόφαση 
του ΥΠ.Μ και Ε. «καθιέρωση ζωνικού συστήματος κομί¬ 
στρου στις αστικές γραμμές των αστικών ΚΤΕΛ και του 
«ΡΟΔΑ». 

3. Τη με αριθμό 2129/2.10.95 απόφαση της επιτροπής 
τιμών και εισοδημάτων. 

4. Το άρθρο 29 Α' του Ν.’ 1558/1985 «Κυβέρνηση και 
Κυβερνητικά Όργανα» {Α' 137) όπως προστέθηκε το άρ¬ 
θρο τούτο με το άρθρο 27 του Ν. 2081/92 (Α' 154). 

5. Την αριθ. 547/3.10.1995 κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών, για τη μεταβίβαση αρμοδιοτήτων, αποφασίζουμε: 

Αναπροσαρμογή συντελεστών α και X 
Υπολογισμός κομίστρου ζωνών 

1. Αναπροσαρμόζουμε την τιμή του βασικού κομίστρου 
α που θα ισχύει μέσα στην πρώτη ή μέσα στη δεύτερη 
ζώνη των αστικών ΚΤΕΛ και αστικών γραμμών «ΡΟΔΑ» και 
του χιλιομετρικού συντελεστή X ως εξής: 


α. Για τα ΚΤΕΛ που έχουν σήμερα στην αντίστοιχη βα¬ 
σική ζώνη εισιτήριο 110 δραχμές: 
αα. Βασικό κόμιστρο ζώνης α= 120 δραχμές, 
ββ. Χιλιομετρικός συντελεστής X = 11,5 δραχμές, 
β. Για τα ΚΤΕΛ που έχουν σήμερα στην αντίστοιχη βα¬ 
σική ζώνη εισιτήριο 130 δραχμές: 
αα. Βασικό κόμιστρο ζώνης α= 140 δραχμές, 
ββ. Χιλιομετρικός συντελεστής X = 11,5 δραχμές, 
γ. Για τις αστικές γραμμές του «ΡΟΔΑ», ειδικά, καθορί¬ 
ζεται: 

αα. Βασικό κόμιστρο ζώνης α= 140 δραχμές. 

(για μετακινήσεις μέσα στην α ή β ή γ ζώνη) 
ββ. Κόμιστρο δύο ζωνών = 205 δραχμές. 

(για μετακινήσεις μέσα σε δύο ζώνες α + βήβ + γκαι αντί- 
στοφα) 

γγ. Κόμιστρο τριών ζωνών = 230 δραχμές. 

(για μετακινήσεις σε τρεις ζώνες α + β + γ και αντί¬ 
στροφα) 

δ. Οι ισχύουσες τιμές των εισιτηρίων του ΚΤΕΛ Κομοτη¬ 
νής, καθορίζονται από 130, 175, 185, 220, 230, 240 

.σε 140, 185, 195, 230, 240, 250 αντίστοιχα. 

ε. Για το αστικό ΚΤΕΛ Νάουσας το βασικό κόμιστρο ζώ¬ 
νης καθορίζεται σε 120 δραχμές και το κόμιστρο δύο ζω¬ 
νών σε 185 δραχμές. 

Με βάση το κόμιστρο δύο ζωνών του ΚΤΕΛ αυτού υπο¬ 
λογίζονται τα υπόλοιπα. 

2. Με βάση τις παραπάνω τιμές α και X και σύμφωνα με 
τους τύπους που αναφέρονται στο άρθρο 2 της προανα- 
φερόμενης απόφαση 35653/1968/1987, υπολογίζονται 
για τα αστικά ΚΤΕΛ.- 

α. Το κόμιστρο δύο ζωνών (α+0,40 α δραχμές) 
β. Το κόμιστρο τριών ζωνών (α+0,80 α δραχμές) 
γ. Το αυξημένο χιλιομετρικό κόμιστρο ζώνης 
(α+Χν.δραχμές) 

δ. Το αυξημένο χιλιομετρικό κόμιστρο δύο ζωνών 
(α+0,40 +Χν.δραχμές) 

ε. Το χιλιομετρικό κόμιστρο ζώνης, το οποίο δεν μπορεί 
να είναι μικρότερο του βασικού κομίστρου ζώνης α. 

'Αρθρο 2 

Στρογγυλοποίηση - Μειωμένα εισιτήρια 

1. Οι προκύπτουσες, κατά τις διατάξεις της παρ. 2 του 
άρθρου 1 της παρούσας, τιμές των κανονικών εισιτηριών 
στρογγυλοποιούνται προς τα πάνω ανά πέντε (5) δραχμές. 

2. Τα μειωμένα εισιτήρια (κατά 50% και 25%) υπολογί¬ 
ζονται με βάση τις καθοριζόμενες και προκύπτουσες, 
σύμφωνα με το άρθρο 1 της παρούσας, τιμές, στρογγυλο- 
ποιούμενες προς τα πάνω ανά πέντε (5) δραχμές. 

3. Το μειωμένο εισιτήριο των 120 και 140 δραχμών, κα¬ 
θορίζεται σε 70 δραχμές. 

Άρθρο 3 
Ειδικές διατάξεις 

Αλλη προσαύξηση τιμών εισιτηρίων πέρα απ’ αυτή που 
καθορίζεται με την παρούσα δεν επιτρέπεται δεδομένου 
ότι περιλαμβάνονται σ' αυτές όλες οι κρατήσεις προς τρί¬ 
τους από οπουδήποτε και αν έχουν επιβληθεί. 

Άρθρο 4 
Κυρώσεις - Ισχύς 

1. Τα καθοριζόμενα σύμφωνα με το άρθρο 1 της παρού¬ 
σας, νέα εισιτήρια, καθώς και εκείνα που θα προκύψουν 

με βάση τους αναφερόμενους στο Ιδιο άρθρο υπολογι¬ 
σμούς, εφαρμόζονται από της εκδόσεώς των κατά τις δια¬ 
τάξεις του άρθρου 23 του Ν.Δ. 102/1973 προβλεπομένων 
νομαρχιακών αποφάσεων. 

2. Οι παραβάτες των διατάξεων της παρούσας και των 
σε εκτέλεση αυτής νομαρχιακών αποφάσεων τιμωρούνται 
κατά τις διατάξεις του άρθρου 458 του Ποινικού Κώδικα. 

Ακροτελεύτιο Αρθρο 
Κάλυψη δαπάνης 

Από τις διατάξεις αυτής της απόφασης δεν προκαλεΐται 
δαπάνη σε βάρος του Κρατικού προϋπολογισμού. 

Η απόφαση αυτή της οπ ο Ιας η ισχύς αρχίζει από 9.10.95 
να δημόσιευθεΙ στην Εφημερίδα της Κυβερνήσεως. 

Αθήνα, 9 Οκτωβρίου 1995 

Ο ΥΦΥΠΟΥΡΓΟΣ 

ΧΡΙΣΤΟΣ ΚΟΚΚΙΝΟΒΑΣΙΛΗΣ 
-♦- 

Αριθ. Α-29834/761 (5) 

Αναθεώρηση της τιμής εισιτηρίων και χιλιομετρικών συ¬ 
ντελεστών κομίστρου στα λεωφορεία των Υπεραστι¬ 
κών ΚΤΕΛ κ.λπ. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 23 και 29 του Ν.Δ. 102/73 
«περί Οργανώαεως των δια λεωφορείων αυτοκινήτων 
εκτελουμένων δημοσίων επιβατικών συγκοινωνιών». 

2. Τα στοιχεία εκμετάλλευσης των Υπεραστικών ΚΤΕΛ. 

3. Τη με αριθμό 2112/2.10.95 απόφαση της επιτροπής 
τιμών και εισοδημάτων. 

4. Το άρθρο 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε το άρ¬ 
θρο τούτο με το άρθρο 27 του Ν. 2081/1992 (Α’ 154). 

5. Την αριθ. 547/3.10.1995 κοινή απόφαση του Πρω¬ 
θυπουργού και του Υπουργού Μεταφορών και Επικοινω¬ 
νιών, για τη μεταβίβαση αρμοδιοτήτων, αποφασίζουμε: 

Άρθρο 1 

Υπεραστικές συγκοινωνίες 

1. Εγκρίνουμε την αναθεώρηση της τιμής των εισιτη¬ 
ρίων στις υπεραστικές γραμμές των ΚΤΕΛ και της Δημοτι¬ 
κής Επιχείρησης Συγκοινωνιών «ΡΟΔΑ» με βάση χιλιομε¬ 
τρικούς συντελεστές κομίστρου σε δραχμές ανά χιλιόμε¬ 
τρο και επιβάτη ως εξής: 

α. Ενδονομαρχιακών γραμμών 

1. Αχαΐας, Αττικής, Έβρου, Θεσσαλονίκης, Κέρκυρας, 
Κεφαλληνίας, Λευκάδας, Μεσσηνίας, Ροδόπης, Ρόδου, 
«ΡΟΔΑ», 14,7 δραχμές. 

2. Αιτωλοακαρνανίας, Άρτας, Εύβοιας, Ηλείας, Ιωαννί- 
νων, Λακωνίας, Λάρισας, Λειβαδιάς, Μαγνησίας 15,3 
δραχμές. 

3. Αρκαδίας, Αργολίδος, Γρεβενών, Δράμας, Ευρυτα¬ 
νίας, Ημαθίας, Θεσπρωτίας, Θήβας, Καβάλας, Καρδί¬ 
τσας, Καστοριάς, Κιλκίς, Κοζάνης, Κορινθίας. Ξάνθης, 
Πέλλας, Πιερίας, Πρέβεζας, Σερρών, Τρικάλων, Φθιώτι- 
δος, Φωκίδος, Φλώρινας, Χαλκιδικής 16 δραχμές. 

4. Ζακύνθου, Κω 13,1 δραχμές. 

5. Αίγινας, Νάξου, Σαλαμίνας, Σαμοθράκης 16 δραχ¬ 
μές. 


6. Ηρακλείου-Λασιθίου, Χανίων-Ρεθΰμνου 17,2 δραχ¬ 
μές. 

7. Άνδρου, Θάσου, Θήρας, Λέσβου, Λήμνου, Μυκόνου, 
Πόρου, Σάμου, Σύρου, Τήνου, Χίου 18,5 δραχμές. 

β. Δια νομαρχιακών γραμμών 

Για το πέραν του, κατά την έννοια των περιπτώσεων β 
και α των παραγράφων 3 και 4 αντίστοιχα, ταυ άρθρου 4 
του Ν.Δ. 102/73, ενδονομαρχιακού τμήματος της γραμ¬ 
μής 14,3 δραχμές ανά χιλιόμετρο και επιβάτη, πλην Ζα¬ 
κύνθου που ορίζεται σε 13,8. 

γ. Στις αστικές γραμμές που εκμεταλλεύονται τα παρα¬ 
πάνω υπεραστικά ΚΤΕΛ, τα εισιτήρια αυξάνονται κατά 
επτάτοις εκατό (7%) στρογγυλοποιούμενα προς τα πάνω 
στο ύψος των δέκα (10) δραχμών. 

Στις γραμμές αυτές ορίζεται ελάχιστο εισιτήριο 150 
δραχμές και μέγιστο 270 δραχμές. 

2. Κατά την εφαρμογή των διατάξεων της προηγουμέ- 
νης παραγράφου: 

α. Οι μεταξύ των νομών Ηρακλείου - Λασιθίου και Χα¬ 
νιών - Ρεθύμνης γραμμές, θεωρούνται ενδονομαρχιακές 
και οι μεταξύ των περιοχών Ηρακλείου - Λασιθίου αφενός 
και Χανιών - Ρεθύμνης αφετέρου ως διανομαρχιακές. 

β. Προκειμένου περί διανομαρχιακής γραμμής συνεκμε- 
ταλλευόμενης από δύο ή περισσότερα ΚΤΕΛ, εφαρμόζο¬ 
νται οι αντίστοιχοι ενδονομαρχιακοί συντελεστές για τα 
τμήματα της γραμμής που εκτείνονται στην περιοχή αρμο¬ 
διότητας κάθε ΚΤΕΛ, το οποίο συμμετέχει στην εκμετάλ¬ 
λευση της γραμμής και ο διανομαρχιακός συντελεστής για 
τα υπόλοιπα τμήματα της γραμμής. 

Άρθρο 2 

Μειωμένα εισιτήρια - Στρογγυλοποίηση 

1. Τα μειωμένα εισιτήρια (50% και 25% των κανονικών) 
υπολογίζονται με βάση τις κατά το άρθρο 1 της παρούσας 
προκύπτουοες (μη στρογγυλοποιούμενες) τιμές διαιρού¬ 
μενες δια δύο και στρογγυλοποιούμενες στη συνέχεια, 
σύμφωνα με την επόμενη παράγραφο και την παράγραφο 
γ του προηγουμένου άρθρου της παρούοας. 

2. Οι τιμές των κανονικών εισιτηρίων που προκύπτουν 
σύμφωνα με τις διατάξεις της παρούσας, στρογγυλο- 
ποιούνται ως εξής: 

α. Τα μέχρι διακοσίων (200) δραχμών προς τα πάνω ανά 
δέκα (10) δραχμές. 

β. Τα μεταξύ των διακοσίων (200) και πεντακοσίων 
(500) δραχμών, προς τα πάνω ανά είκοσι (20) δραχμές. 

γ. Τα πάνω των πεντακοσίων (500) δραχμών, προς τα 
πάνω ανά πενήντα (50) δραχμές. 

3. Στις υπεραστικές γραμμές το κατώτερο όριο κανονι¬ 
κού εισιτηρίου ορίζεται σε 190 δραχμές και του μειωμένου 
σε 100 δραχμές. 

Άρθρο 3 

Κόμιστρο αποσκευών και μικροδεμάτων 

Για το πέραν των δέκα (10) χιλιογράμμων βάρος απο¬ 
σκευών επιβάτη, που ταξιδεύει με υπεραστικά λεωφορεία 
και για τα ασυνόδευτα μικροδέματα περιοδικών ή άλλων 
εντύπων καθορίζεται κόμιστο, το οποίο προκύπτει με 
βάση το συντελεστή 0,10 δραχμές ανά χιλιόμετρο και χι¬ 
λιόγραμμο στρογγυλοποιουμένου του τελικού κομίστρου 
προς τα πάνω στο ύψος των δέκα (10) δραχμών. 

Για λοιπά ασυνόδευτα μικροδέματα καθορίζεται συντε¬ 
λεστής 0,11 δραχμές ανά χιλιόμετρο και χιλιόγραμμο. 

Με εξαίρεση τα ασυνόδευτα μικροδέματα εφημερίδων, 
περιοδικών ή άλλων εντύπων (για τα οποία το ελάχιστο κό¬ 
μιστρο προκύπτει όπως παραπάνω), το ελάχιστο κόμιστρο 
μεταφοράς υπερβάλλοντος βάρους αποσκευών επιβάτη 
καθορίζεται σε 30 δραχμές και των ασυνοδεύτων μικρο- 
δεμάτων σε 140 δραχμές. 

Για ασυνόδευτα μικροδέματα μεγάλης αξίας το κόμι¬ 
στρο δεν μπορεί να είναι μικρότερο ποσοστού ίσου προς 
πέντε στα χίλια (5%ο) της αξίας του μικροδέματος και κα¬ 
θορίζεται με ελεύθερη συμφωνία των ενδιαφερομένων με 
το ΚΤΕΛ. 

Αρθρο 4 

Διαπόρθμευση λεωφορείων 

1. Η ενδιάμεση μεταφορά με οχηματαγωγό πλοίο του 
λεωφορείου, που εκτελεί δρομολόγιο σε οποιαδήποτε 
επιβατική γραμμή, επιβαρύνει τους επιβάτες με εφάπαξ 
ποσό ανάλογα με το μήκος διαπόρθμευσης σε μίλια ως 
εξής: 

α. 270 δραχμές για μήκος μεγαλύτερο ή ίσο προς πενή¬ 
ντα (50) μίλια ή 

β. 180 δραχμές για μήκος μικρότερο των πενήντα (50) 
και μεγαλύτερο των είκοσι πέντε (25) μιλίων ή 

γ. 135 δραχμές για μήκος μικρότερο ή ίσο προς είκοσι 
πέντε(25) μίλια, μη εισπραττομένης της κατά την πα¬ 
ρούσα περίπτωση επιβάρυνσης όταν το επί του πορθμείου 
εισιτήριο του επιβάτη είναι μικρότερο των 135 δραχ¬ 
μών. 

2. Όταν εισπράττεται το κατά το παρόν άρθρο εφάπαξ 
ποσό, το ΚΤΕΛ υποχρεούται (εφόσον ζητηθεί τούτο από 
τον επιβάτη) να επιμελείται της έκδοσης του βαρύνοντος 
τον επιβάτη εισιτηρίου επί του οχηματαγωγού πλοίου (πε- 
ρίπτ. δ' της παραγρ. 1 του άρθρου 1 της 42000/2030/81 
καν. απόφασης). 

Άρθρο 5 
Ειδικές διατάξεις 

1. Τα υπεραστικά ΚΤΕΛ κατά τη διαδρομή των λεωφο¬ 
ρείων τους δια μέσου άλλων νομών, (τα τοπικά ΚΤΕΛ των 
οποίων δεν συμμετέχουν στην εκμετάλλευση της συγκε¬ 
κριμένης γραμμής που εξυπηρετεί το λεωφορείο), ει¬ 
σπράττουν υποχρεωτικά από τους επιβιβαζόμενους στους 
νομούς αυτούς επιβάτες, οι οποίοι μπορούν να εξυπηρε¬ 
τηθούν χρησιμοποιούντες ή μη δρομολόγια των τοπικών 
ΚΤΕΛ, την τιμή εισιτηρίου που έχει καθορισθεί για τα κατά 
περίπτωση τοπικά ΚΤΕΛ, ανεξάρτητα από την τιμή του ει¬ 
σιτηρίου που προκύπτει για το ΚΤΕΛ στο οποίο ανήκει το 
λεωφορείο. 

2. Αλλη προσαύξηση τιμών εισιτηρίων, πέρα από αυτή 
που καθορίζεται με την παρούσα, δεν επιτρέπεται δεδο¬ 
μένου ότι, στους παραπάνω χιλιομετρικούς συντελεστές 
κομίστρου περιλαμβάνονται όλες οι κρατήσεις προς τρί¬ 
τους από οπουδήποτε και αν έχουν επιβληθεί. 

3. Οι μαθητές και οι επί μονίμου βάσεως διακινούμενοι 
επιβάτες μπορούν να χρησιμοποιούν ειδικά μηνιαία δελ¬ 
τία, τα οποία εκδίδονται από το οικείο ΚΤΕΛ. 


Άρθρο 6 
Κυρώσεις - Ισχύς 

Τα νέα εισιτήρια θα εφαρμοσθούν μετά από νομαρχιακή 
απόφαση κατά τις διατάξεις του άρθρου 23 του Ν.Δ. 102/ 
73. 

Οι παραβάτες των διατάξεων της παρούσας και των σε 
εκτέλεση αυτής αποφάσεων των οικείων Νομαρχών, περί 
καθορισμού των συγκεκριμένων τιμών εισιτηρίων, τιμω¬ 
ρούνται κατά τις διατάξεις του άρθρου 458 του ποινικού 
κώδικα. 

Ακροτελεύτιο άρθρο 
Κάλυψη δαπάνης 

Από τις διατάξεις αυτής της απόφασης προκαλείται επί 
πλέον δαπάνη σε βάρος του Κρατικού Προϋπολογισμού 
500.000.000 δρχ. περίπου για το τρέχον οικονομικό έτος 
και 1.000.000.000 δρχ. για καθένα από τα επόμενα οικο¬ 
νομικά έτη. 

Γ ια τη δαπάνη αυτή που αφορά την επιδότηση μαθητών 
έχει εγγράφει πίστωση στον Κρατικό Προϋπολογισμό. 

Η απόφαση αυτή, που η ισχύς της αρχίζει από 9.10.95, 
να δημοσιευθεί στην Εφημερίδα της Κυβερνήσεως. 

Αθήνα, 9 Οκτωβρίου 1995 

Ο ΥΦΥΠΟΥΡΓΟΣ 

ΧΡΙΣΤΟΣ ΚΟΚΚΙ ΝΟΒΑΣ ΙΛΗΣ 
-♦- 

Αριθ. 523903/145 (6) 

Παράταση παραχώρησης Ακτών Ιαλυσού στο Δήμο ίαλυ- 
σού από τον ΕΟΤ. 

01 ΥΠΟΥΡΓΟΙ 

ΤΟΥΡΙΣΜΟΥ, ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ΑΝ 1565/50 όπως κυρώθηκε με το 
Ν. 1624/51 και τροποποιήθηκε με το ΝΔ 4109/60 και 
201/74. 

2. Το άρθρο 243 του ΠΔ 323/89 «Περί Κοινοτικού και 
Δημοτικού Κώδικα». 

3. Το Ν. 884/7Θ «Κανονισμό ΕΟΤ». 

4. Το ΠΔ 459/13.11.93 (ΦΕΚ 193/15.11.93) «περί 
ανασυστάσεως του Υπουργείου Τουρισμού και καθορι¬ 
σμού των αρμοδιοτήτων του». 

5. Το Ν. 2160/93 «Ρυθμίσεις για τον Τουρισμό κι άλλες 
διατάξεις» (ΦΕΚ 118/Α/19.7.93). 

6. Τον κανονισμό μισθώσεων, εκμισθώσεων κλπ. ακινή¬ 
των ΕΟΤ. 

7. Το ΠΔ 375/95 (ΦΕΚ 203/Α/15.9.95) «περί διορι¬ 
σμού μελών της Κυβέρνησης». 

8. Την 1026431/268/0006 Α/2.3.94 (ΦΕΚ 154/Β/ 
7.3.94) κοινή Υπουργική απόφαση του Πρωθυπουργού 
και Υπουργού Οικονομικών στους Υφυπουργούς Οικονο¬ 
μικών». 

9. Την υπ' αριθ. 436/34/18.10.94 απόφαση ΔΣ/ 
ΕΟΤ. 

10. Την υπ’ αριθ. 160/1994 απόφαση Δημοτικού Συμ¬ 
βουλίου «περί αποδοχής των όρων παράτασης παραχώρη¬ 
σης». 

11. Το άρθρο 27 του Ν. 2081/92. 

12. Το γεγονός ότι ουδεμία επιπλέον δαπάνη θα βαρύ¬ 
νει τον προϋπολογισμό του ΕΟΤ, αποφασίζουμε: 

Εγκρίνουμε την παράταση παραχώρησης των Ακτών Ια- 
λυσού Ρόδου στο Δήμο Ιαλυσού Ρόδου από 1.11.1992 μέ¬ 
χρι 1.11.2002 με τους όρους που περιλαμβάνονται στην 
από 17.9.79 σύμβαση παραχώρησης και με τους εξής 
πρόσθετους όρους που προτεΐνονται απάτη Δ/νσηΤουρι¬ 
σμού Δωδ/σου: 

α. Εξασφάλιση ναυαγοσώστη με ειδικό ταχύπλοο σκά¬ 
φος. 

β. Λειτουργία Σταθμού Α' Βοηθειών με πλήρη εξοπλι¬ 
σμό και κατάλληλο προσωπικό. 

γ. Δημιουργία κοινόχρηστων νν.Ο.. 

δ. Δημιουργία γραφείου πληροφοριών στην περιοχή Ια- 
λυσοΰ με δύο ή τρεις ξενόγλωσσους. 

ε. Δημιουργία δύο τουλάχιστον υπόγειων διαβάσεων σε 
νευραλγικά σημεία της περιοχής για να αποφευχθεί ο με¬ 
γάλος κίνδυνος κατά τη διέλευση τουριστών προς την πα¬ 
ραλία. 

στ. Υποβολής από τον Δήμο μελέτης αξιοποίησης των 
Ακτών εντός διετίας και υλοποίηση αυτής εντός πενταε¬ 
τίας. 

Η παρούσα να δημοσιευθεΐ στην Εφημερίδα της Κυβέρ¬ 
νησης. 

Αθήνα, 16 Οκτωβρίου 1996 

01 ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΚΗΚΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΚΑΙ ΑΠΟΚΕΝΤΡΩΣΗΣ 

Α.Α. ΤΣΟΧΑΤΖΟΠΟΥΛΟΣ ΔΗΜ. ΓΈΩΡΓΑΚΟΓΟΥΛΟΣ 

ΤΟΥΡΙΣΜΟΥ 

Ν. ΣΗΦΟΥΝΛΚΗΣ 


ΔΙΟΡ ΘΏΣΕΙΣ ΣΦΑΛΜΑ ΤΩΝ 

(7) 

Διόρθωση σφάλματος στη Φ 13704/1336/10.8.93 
απόφαση τ. Υφ/γού Εσωτερικών, διορθώνεται η Υπουρ¬ 
γική απόφαση που δημοσιεύθηκε στο ΦΕΚ 652/30.8.93 
(τεύχος Β') ως προς το επώνυμο από το λανθασμένο 
«ΜΑΡΚΟΥΛΗ» στο σωστό «ΜΑΡΚΟΥΛΛΗ». 

(Από το Υπ. Εσωτερικών, Δπμ. Δ/σης και Αποκ/σης) 

-ί- 

( 8 ) 

Στη διόρθωση σφάλματος στη 2019951/2720/0023 
απόφαση του Υπουργού Οικονομικών για τον καθορι¬ 
σμό επιτοκίων εντόκων γραμματίων που δημοσιεύτηκε 
στο ΦΕΚ 233/30.3.95 τ. Β’, επιφέρεται η πιό κάτω 
διόρθωση ως προς το ύφος του επιτοκίου των εντόκων 
γραμματίων ετήσιας διάρκειας. 

Από το λανθασμένο «16,25%» στο ορθό «16,75%». 

(Από το Εθνικό Τ υπογραφείο) 


Στη διόρθωση σφάλματος 2026356/3648/0023 από¬ 
φαση του Υπουργού Οικονομικών για τον καθορισμό 
επιτοκίων έντοκων γραμματίων, ετήσιας διάρκειας που 
δημοσιεύθηκε στο ΦΕΚ 372/5.5.95 τ.Β’ επιφέρεται η 
πιο κάτω διόρθωση: 

Από το λανθασμένο «16,70%» στο ορθό «16,50%». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

λειτουργούν καθημερινά αηό 8.00' έως 13.00' 

ΤΕΙΕΧ 

22.3211 ΥΡΕΤΟΗ 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλωντωνΤευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου. Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 100. Αηό 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 

Αν. Ειδικού Δικαστηρίου 
Α.Ε.&Ε.Π.Ε. 


ια) Για όλα τα Τεύχη εκτός ΤΑΕΈΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


Κωδικός αριθ. κατάθεσης στο Δημόο» Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

* 10.500 

» 5.500 


Πληροφορίες: τηλ. 52,48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















